Power Rangers Jungle Fury

**Power Rangers Jungle Fury** on yhdysvaltalainen 32-osainen lasten televisiosarja, joka oli samalla 16. Power Rangers -tuotantokausi. Jungle Fury käytti japanilaisen 31. Super Sentai -sarjan Juken Sentai Gekirangerin lavaste-, asu- ja kuvamateriaalia. Sarja esitettiin Yhdysvalloissa 18. helmikuuta 2008 – 3. marraskuuta 2008. Power Rangers Jungle Fury on myös kolmas sarja ilman yhteisjaksoa edeltävän kauden rangereiden kanssa; muiden kausien ollessa Power Rangers Ninja Storm ja Power Rangers Mystic Force.

## Juoni

Jo yli 10&nbsp;000 vuoden ajan oli salainen Pai Zhua niminen kungfuklaani vartioinut arkkua, johon muinainen paha henki Dai Shi oli vangittu. Eräänä päivänä mestari Mao valitsi uusiksi Dai Shin vartijoiksi kolme parasta oppilastaan, Jarrodin, Theon ja Lilyn. Jarrod osoittautui pian kuitenkin huonoksi valinnaksi, joten mestari Mao valitsi hänen tilalleen alokkaan nimeltä Casey. Jarrod suuttui tultuaan hylätyksi ja yritti kostoksi viedä Dai Shin arkun, joka putosi maahan ja Dai Shi pääsi vapaaksi. Vapauduttuaan Dai Shi tappoi ensin mestari Maon ja otti sen jälkeen Jarrodin ruumiin itselleen. Casey, Lily ja Theo lähetettiin kaupunkiin nimeltä Ocean Bluff etsimään uutta mestaria, joka osoittautui mieheksi nimeltä R.J. Hän antoi heille kolmelle kyvyn muuttua Power Rangereiksi. Yhdessä he yrittivät estää Dai Shitä valloitamasta maailmaa ja palauttamasta sitä eläimille. Dai Shilla oli apunaan uskollinen kätyri Camille ja joukko Rinshejä.  Dai Shi vapautti ensitöikseen myrkkyviisikon, jotka eivät kuitenkaan onnistuneet niille asetetussa tehtävässä.

Myöhemmin rangerit saivat lisäopetusta kolmelta jo eläköityneeltä mestarilta, jotka antoivat omat henkieläimensä ja aseensa heidän käyttöönsä. Mestari Phant opetti Lilylle elefanttitekniikkansa, mestari Swoop Theolle lepakkotekniikkansa ja R.J:n isä mestari Finn Caseylle haitekniikkansa. Dai Shi ja Camille herättivät henkiin kaksi overlordia, Carnisoarin ja Jellican, jotka opettivat Jarrodia ja vaimensivat hänen inhimillisen puolensa. Dai Shi voittikin rangerit uusien oppiensa avulla ja otti R.J:n vangikseen. Pelastaakseen hänet oli rangereiden mentävä mestari Maon avulla henkimaailmaan oppimaan kolmelta jo kaatuneelta mestarilta; mestari Rillalta, mestari Guinilta ja mestari Lopelta. Näiden mestarien ansiosta rangerit saivat käyttöönsä heidänkin henkieläimensä ja uudet Jungle Master -voimat.

R.J. oli päättänyt olla kulkematta isänsä jalanjälkiä eikä valinnut haitekniikkaa omaksi tyylikseen. Hän oli sen sijaan omaksunut susitekniikan. Hän menetti kuitenkin henkieläimensä hallinnan Dai Shitä vastaan käydyn kaksintaistelun jälkeen. R.J:stä muuttui sen seurauksena ihmissusi ja hän yritti tuloksetta saada yksin susihengen takaisin hallintaansa. Ymmärrettyään ystävien merkityksen hän oppi taas hallitsemaan sitä ja hänestä tuli sen jälkeen Violetti Wolf Ranger. Viimeinenkin overlord, Grizzaka, herätettiin ja hän vei Dai Shin paikan vihollisten johtajana, koska vihasi Dai Shin ihmismuotoa. Dai Shi halusi oppia Grizzakan tehokkaan Zocato-voiman ja päästä sitä kautta takaisin valtaan. Dominic, joka oli R.J:n vanha ystävä Pai Zhuan ajoilta ilmestyi eräänä päivänä Jungle Karma Pizzaan. Kun hänelle selvisi, että R.J. ja hänen ystävänsä olivat rangereita tiesi hän löytäneensä elämänsä tarkoituksen. Hän liittyi Power Rangereihin Valkoisena Rhino Rangerina.

Mestari Mao oli vuosia sitten antanut Dominicille Control Daggerin, jolla hän sai Rhino Steel Zordin Rhino Nexuksesta valjastettua käyttöönsä. Myös Camille ja Dai Shi pääsivät Rhino Nexukseen. Siellä Dai Shi oppi Zocato-voiman ja sai sen avulla valtaistuimensa takaisin. Dominicin saatua Rhino Steel Megazord käyttöönsä onnistui hän tuhoamaan Carnisoarin. Vähän myöhemmin rangerit onnistuivat tuhoamaan myös Grizzakan. Ainut enää elossa ollut overlord, Jellica, herätti kolme Phantom Beast Generalia kolmen kristallisilmän avulla. Herättyään ne kuitenkin tuhosivat Jellican ja vannoivat uskollisuuttaan Dai Shille haluten hänestä kuninkaansa. Dai Shi käski heidän kaapata kolme vielä elossa ollutta rangereiden mestaria, joita he sitten käyttivät Spirit Rangereiden luomiseen.

Myöhemmin mestari Finn joutui vangiksi yhteen kristallisilmistä, mutta pääsi poikansa R.J:n avulla vapaaksi. Yhdessä he onnistuivat pelastamaan kaksi muuta vangittua mestaria. Spirit Rangerit siirtyivät rangereiden puolelle, jonka jälkeen he pystyivät kutsumaan niitä tarvittaessa apuun. Vähän myöhemmin Dai Shi alkoi menettää otettaan Jarrodista ja Phantom Beast Generalit syyttivät Camillea lähettäen sotilaitaan hänen kimppuunsa. Casey näki Jarrodin pelastavan Camillen ja lähti Dai Shin temppeliin vapauttamaan Jarrodin Dai Shin vallasta. Jarrodin vapauduttua hän ja Camille auttoivat rangereita taistelussa vihollisiaan vastaan. Jarrod oli häpeissään tekemistään pahoista teoista ja kieltäytyi aluksi auttamasta enemmän. Viimeisessä jaksossa Dai Shi avasi portaalin henkimaailmaan ja toi takaisin kaikki kaatuneet kätyrinsä. Samalla kuitenkin myös neljä kaatunutta Pai Zhuan mestaria pääsivät auttamaan rangereita. Jarrod päätti sittenkin auttaa rangereita ja onnistui heikentämään Dai Shitä sen verran, että kolme valittua; Casey, Lily ja Theo; onnistuivat tuhoamaan sen lopullisesti. Taistelun päätyttyä Camille ja Jarrod liittyivät Pai Zhuan akatemiaan alokkaina. Dominic ja Fran lähtivät matkustamaan Euroopan halki.

## Hahmot
### Power Rangerit

;Casey Rhodes: Casey on Punainen Tiger Ranger. Hän oli vasta alokas Pai Zhuassa, mutta siitä huolimatta taisteli urheasti ja suojeli aina muita. Hän oli mielestään liian kokematon vartiomaan Dai Shitä ja ei siksi ollut kovinkaan innokas ottamaan hänelle annettua tehtävää vastaan. Hän oppi kuitenkin nopeasti valjastamaan sisäiset voimansa. Myöhemmin hän epäonnistui ensin Pai Zhuan mestarin taitokokeessaan, vaikka voittikin mestari Finnin. Hänestä tuli mestari, kun hän ystäviensä puheista ja mestari Maon käskyistä huolimatta lähti pelastamaan Jarrodin Dai Shin temppelistä. Casey opettaa nyt Pai Zhuan akatemiassa. Hänen henkieläimensä on tiikeri. Häntä näytteli Jason Smith.

;Lily Chilman: Lily on Keltainen Cheetah Ranger, joka on eloisa ja tykkäsi hauskanpidosta. Hän otti tehtävän mestari Maolta pelottomasti vastaan. Myöhemmin hänestä tuli Pai Zhuan mestari hänen voitettua taitokokeessaan mestari Phantin. Lilyn henkieläin on gepardi. Häntä näytteli Anna Hutchison.

;Theo Martin: Theo on Sininen Jaguar Ranger, joka on vahva, peloton ja hyvä taistelija. Hänellä oli tosin opittavaa tiimityöskentelystä. Theolla oli identtinen kaksoisveli nimeltään Lewin. Myöhemmin hänestä tuli Pai Zhuan mestari hänen voitettua taitokokeessaan mestari Swoopin. Theon henkieläin on jaguaari. Hän on myös ihastunut Lilyyn. Häntä näytteli Aljin Abella. 

;Robert "R.J." James: R.J. on Violetti Wolf Ranger. Hänestä tuli Maon kuoltua rangereiden uusi mestari. R.J. omistaa pizzerian nimeltä Jungle Karma Pizza ja hänen henkieläimensä on susi. Hän antoi Caseylle, Lilylle ja Theolle heidän voimansa ja otti heidät pizzeriaansa töihin. Hän myös valmisti rangereiden aseet, varusteet ja kulkuneuvot. Myöhemmin muille selvisi, että mestari Finn on hänen isänsä. Oteltuaan Dai Shitä vastaan R.J. ei pystynyt hallitsemaan henkieläintään ja muuttui ihmissudeksi. Franin avulla hän oppi taas hallitsemaan henkieläintään, jonka jälkeen hänestä tuli violetti Wolf Ranger. Häntä näytteli David de Lautour.

;Dominic "Dom" Hargan: Dominic on Valkoinen Rhino Ranger. Hän oli entinen Pai Zhuan oppilas, jonka mestari Mao oli lähettänyt etsimään elämänsä tarkoitusta. Kuuden vuoden etsinnän jälkeen hän löysi sen Jungle Karma Pizzasta tultuaan Power Rangeriksi. Rangerit hyväksyivät hänet jäseneksi hänen pelastettua Franin tippuvan kyltin alta. Hänen henkieläimensä on valkosarvikuono. Dai Shin tuhouduttua hän lähti yhdessä Franin kanssa kiertelemään ympäri Eurooppaa. Häntä näytteli Nikolai Nikolaeff.

;Elefantti, Hai & Lepakko Spirit Rangerit: Elefantin, Hain & Lepakon eläinhenget pystyivät muuttumaan Spirit Rangereiksi. Ne luotiin aluksi kristallisilmien avulla mestari Phantin, mestari Finnin ja mestari Swoopin hengistä taistelemaan rangereita vastaan. Taisteluissa ne taistelivat kunkin mestarin asetta käyttäen ja heidän liikkeitään mukaillen. Mestarien vapauduttua Phantom Beastien vankeudesta siirtyivät Spirit Rangerit hyvien puolelle. Power Rangerit pystyivät kutsumaan hallitsemansa hengen Spirit Rangerin tarvittaessa auttamaan heitä. Viimeisessä taistelussa Spirit Rangerit taistelivat mestariensa rinnalla.

### Liittolaiset

;Fran: Oli töissä Jungle Karma Pizzassa. Fran vietti päivittäin tunteja R.J:n pizzeriassa, joten R.J. palkasi hänet. Fran rakasti kirjoja. Hän sai tietää työkavereidensa olevan Power Rangereita mentyään sulkemaan TV:tä ravintolan yläkerrassa sijainneesta rangereiden salaisen tukikohdan tiloista ja näki heidät taistelussa. Siitä lähtien hän auttoi rangereita joko katsomalla kuvaruutuja tai hoitamalla pizzerian velvollisuuksia heidän taistellessaan. Ihastui Dominiciin, kun hän pelasti Franin tippuvan kyltin alta. Dai Shin tuhouduttua Dominic kysyi häntä mukaansa matkalle Eurooppaan ja hän suostui. Häntä näytteli Sarah Thomson.

;Flit: Camillen vanha vihollinen, jonka hän kirosi elämään kärpäsenä. Flit ei ollut oikeasti paha, mutta hänen oli kirouksensa takia asuttava Camillen vatsassa tai hän olisi kuollut. Satunnaisesti pakeni sieltä juontamaan zorditaisteluita pyrkien pitämään selostuksensa puolueettomina. R.J:n pelastettua hänen henkensä, korvasi Flit sen hänelle auttamalla R.J:tä saamaan henkieläimensä taas hallintaansa ennen kuin hänen oli palattava Camillen vatsaan. Myöhemmin Flit auttoi R.J:tä myös ottamalla kiinni Unidoomin mereen heittämän mestari Finnin sisältäneen kristallisilmän ja vei sen R.J:lle. Camille muutti hänet takaisin ihmiseksi siirryttyään hyvien puolelle. Flit sai työpaikan R.J:n pizzeriasta. Äänenä toimi Kelson Henderson.

;Camille: Hänen henkieläimensä on kameleontti, joksi hän pystyi taisteluita varten muuntautumaan. Kun Jarrod pääsi vapaaksi Dai Shin vallasta Camille päätti kääntää selkänsä vanhalle mestarilleen ja suojella Jarrodia. Hän menetti feeniksin voimansa. Myöhemmin hän pelasti rangerit varmalta tuholta ja todisti siten, että oli muuttunut. Kauden lopussa hän liittyi Jarrodin kanssa Pai Zhuan akatemiaan alokkaina. Häntä näytteli Holly Shanahan.

;Jarrod: Oli oppilas Pai Zhuassa, jonka henkieläin on leijona. Jarrod oli yksi parhaista oppilaista ja hänet valittiinkin vartioimaan arkkua, johon Dai Shi oli vangittu. Mestari Mao kuitenkin poisti hänet tehtävästä hänen väkivaltaisen käytöksensä takia ja valitsi Caseyn hänen tilalleen. Hylkääminen sai Jarrodin hyökkäämään Maon kimppuun ja vaikka Jarrod ei pärjännytkään hänelle, vapautti hän vahingossa Dai Shin. Jarrod pakeni paikalta, mutta Dai Shi sai hänen ruumiinsa valtaansa ja Jarrodista tuli pahan välikappale. Jarrod syytti Caseytä hylkäämisestään. Taisteluissa Jarrod pystyi käyttämään mustaa leijonateemaista taistelumuotoa nimeltä Black Lion Warrior. Carnisoar pyyhki pois kaikki hänen menneisyyden hyvät tekonsa, jotta Dai Shi saavuttaisi pahuudessa korkeamman tason. Vaikka Dai Shi hallitsikin Jarrodin ruumista, oli Jarrod myös itse tietoisessa tilassa. Vapauduttuaan Dai Shin vallasta hän aloitti alusta Pai Zhuan akatemiassa yhdessä Camillen kanssa. Häntä näytteli Bede Skinner.

### Pai Zhuan mestarit
Olivat Pai Zhuan perustajia, jotka taistelivat Dai Shitä vastaan ja onnistuivat vangitsemaan hänen sielunsa arkkuun. Taistelu maksoi heistä kolmen hengen. Maon kuoltua rangerit saivat opetusta kolmelta vielä elossa olleelta Pai Zhuan mestarilta kunnes heidät kaapattiin ja heitä käytettiin Spirit Rangereiden luomiseen. Sarjan päätösjaksossa neljä jo kaatunutta Pai Zhuan mestaria palasivat auttamaan rangereita taistelussa Dai Shin takaisin tuomia kätyreitä vastaan. He käyttivät taistelussa vahvempia antropomorfisia muotojaan.  

;Mestari Mao: Rangereiden entinen mestari Pai Zhuassa. Hänen henkieläimensä oli aavikkoilves ja hän pystyi muuntautumaan vahvempaan antropomorfiseen kissamuotoon. Vaikka hän kuoli suojellessaan rangereita Dai Shiltä, jatkoi hän yhä rangereiden auttamista henkimuodossa samalla myös yrittäen antaa Jarrodille eväitä vastustaa Dai Shitä. Hän palasi fyysiseen olomuotoonsa auttamaan rangereita viimeisessä taistelussa Dai Shin avattua portaalin henkimaailmaan ja tuotua kätyrinsä takaisin. Häntä näytteli Nathaniel Lees.

;Mestari Phant: On Pai Zhuan mestari, jonka henkieläin oli elefantti. Hän pystyi muuntautumaan vahvempaan antropomorfiseen elefanttimuotoon. Hän jättäytyi pois akatemiasta menetettyään itseluottamuksensa. Lilyn päättäväisyyden ansiosta hän sai itseluottamuksensa takaisin ja opetti kiitokseksi Lilyä käyttämään Jungle Macea ja hänen henkieläintään, elefanttia. Myöhemmin Phantom Beast Generalit kaappasivat hänet kahden muun mestarin kanssa ja käyttivät hänen henkieläintään Elefantti Spirit Rangerin luomiseen. R.J. sai hänet vapautettua, jonka jälkeen Elefantti Spirit Ranger taisteli Power Rangereiden puolella joko Lilyn tai mestari Phantin kutsuttua sitä. Häntä näytteli Bruce Allpress.

;Mestari Swoop: On Pai Zhuan mestari, jonka henkieläin oli lepakko. Hän pystyi muuntautumaan vahvempaan antropomorfiseen lepakkomuotoon. Hän oli aiemmin toiminut R.J:n mentorina ja opetti hänet taistelemaan sokkona. Vaikka Swoop oli sokea, näki hän usein pidemmälle kuin muut. Hän opetti Theoa keskittymään yhteen asiaan kerrallaan ja koulutti häntä käyttämään Jungle Fania ja henkieläintään, lepakkoa. Myöhemmin Phantom Beast Generalit kaappasivat hänet ennen kahta muuta mestaria ja käyttivät hänen henkieläintään Lepakko Spirit Rangerin luomiseen. R.J. sai hänet vapautettua, jonka jälkeen Lepakko Spirit Ranger taisteli Power Rangereiden puolella joko Theon tai mestari Swoopin kutsuttua sitä. Häntä näytteli Oliver Driver.

;Mestari Finn: On Pai Zhuan mestari, jonka henkieläin oli hai. Hän pystyi muuntautumaan vahvempaan antropomorfiseen haimuotoon. Finn oli R.J:n isä ja hän yritti turhaan opettaa pojalleen haitekniikkaansa. Epäonnistuminen loi kuilun isän ja pojan välille, joka korjaantui vasta R.J:n esiteltyä isälleen susitekniikkansa. Mestari Finn opetti Caseytä käyttämään Shark Sabereita ja henkieläintään, haita. Myöhemmin Phantom Beast Generalit kaappasivat hänet kahden muun mestarin kanssa ja käyttivät hänen henkieläintään Hai Spirit Rangerin luomiseen. Hän joutui vangiksi yhteen kristallisilmistä hänen Spirit Rangerinsa tuhouduttua rangereita vastaan käydyssä taistelussa. Flit pelasti kristallisilmän joutumasta mereen ja antoi sen R.J:lle, joka vapautti isänsä. Sen jälkeen Hai Spirit Ranger taisteli Power Rangereiden puolella joko Caseyn tai mestari Finnin kutsuttua sitä. Häntä näytteli Paul Gittins.

;Mestari Rilla: On Pai Zhuan mestari, jonka henkieläin oli gorilla. Hän pystyi muuntautumaan vahvempaan antropomorfiseen gorillamuotoon. Hän kuoli suuressa taistelussa, joten hän eli sen jälkeen henkimaailmassa. Hän voitti Caseyn helposti, kun rangerit hakivat apua henkimaailmasta. Hän lähetti Caseyn ensimmäisessä testissään Caseyn vanhaan huoneeseensa voittamaan lapsuuden pelkonsa kaapissa asuvasta hirviöstä. Casey läpäisi testin ja sai mestari Rillan gorillahengen käyttöönsä. Hän palasi fyysiseen olomuotoonsa auttamaan rangereita viimeisessä taistelussa Dai Shin avattua portaalin henkimaailmaan ja tuotua kätyrinsä takaisin. Häntä näytteli Stig Eldred. 

;Mestari Guin: On Pai Zhuan mestari, jonka henkieläin oli pingviini. Hän pystyi muuntautumaan vahvempaan antropomorfiseen pingviinimuotoon. Hän kuoli suuressa taistelussa, joten hän eli sen jälkeen henkimaailmassa. Hän voitti Lilyn helposti, kun rangerit hakivat apua henkimaailmasta. Hän lähetti Lilyn ensimmäisessä testissään voittamaan pelkonsa hämähäkkejä kohtaan. Lily läpäisi testin ja sai mestari Guinin pingviinihengen käyttöönsä. Hän palasi fyysiseen olomuotoonsa auttamaan rangereita viimeisessä taistelussa Dai Shin avattua portaalin henkimaailmaan ja tuotua kätyrinsä takaisin. Häntä näytteli Michelle Langstone.

;Mestari Lope: On Pai Zhuan mestari, jonka henkieläin oli antilooppi. Hän pystyi muuntautumaan vahvempaan antropomorfiseen antilooppimuotoon. Hän kuoli suuressa taistelussa, joten hän eli sen jälkeen henkimaailmassa. Hän voitti Theon helposti, kun rangerit hakivat apua henkimaailmasta. Hän lähetti Theon ensimmäisessä testissään voittamaan pelkonsa laulaa karaokea yleisön edessä. Theo läpäisi testin ja sai mestari Lopen antilooppihengen käyttöönsä. Hän palasi fyysiseen olomuotoonsa auttamaan rangereita viimeisessä taistelussa Dai Shin avattua portaalin henkimaailmaan ja tuotua kätyrinsä takaisin. Häntä näytteli Andrew Laing. 

### Viholliset

;Dai Shi: Oli muinainen paha henki, joka halusi hankkiutua eroon ihmiskunnasta. Hänen mielestään eläinten piti hallita jälleen maailmaa. Dai Shi pääsi vapaaksi vahingossa oltuaan sitä ennen vangittuna yli 10&nbsp;000 vuoden ajan. Hän valtasi vapauduttuaan Jarrodin ruumiin (luultavasti Jarrodin väkivaltaisen luonteen takia). Uudelleen kokoamansa armeijan avulla hän pyrki jatkamaan siitä mihin ennen vangitsemistaan oli jäänyt. Myöhemmin Phantom Beast Generalit tekivät hänestä kuninkaansa ja antoivat hänelle aarnikotkan hengen. Sen jälkeen Dai Shi päätti antaa Camillelle Phantom Beast Generalin voimat. Kun Jarrod pääsi vapaaksi Dai Shin vallasta avasi Dai Shi portaalin henkimaailmaan ja toi takaisin kätyrinsä. Lopulta Casey, Lily ja Theo tuhosivat Dai Shin, kun Jarrod oli ensin heikentänyt sitä. Äänenä toimi Geoff Dolan.

*;Jarrod: Katso kohdasta "Liittolaiset".

;Camille: Oli Dai Shin naispuolinen kätyri, joka oli odottanut hänen paluuta piiloutuneena seinään. Camillen henkieläin oli kameleontti, joksi hän pystyi taisteluita varten muuntautumaan. Camille pystyi myös tekemään Rinshi Beasteista voimakkaampia. Dai Shin tultua Phantom Beast Kuninkaaksi antoi hän Camillelle hänen haluaman feeniksin hengen. Käännettyään selkänsä Dai Shille vei Dai Shi hänen feeniksin voimansa ja Camille siirtyi hyvien puolelle. Häntä näytteli Holly Shanahan.

;Overlordit
*;Carnisoar: Jarrodin herättämä taivaan overlordi. Carnisoar opetti Jarrodia saavuttamaan vihassa uuden tason poistamalla hänen menneisyyden hyvät tekonsa. Hän piti hallussaan haukan henkeä. Tuhoutui Rhino Pride Megazordin voimasta. Äänenä toimi Cameron Rhodes.
*;Jellica: Camillen herättämä meren overlordi, jonka hän herätti viemään Carnisoarin paikan Jarrodin kouluttajana. Jellica piti hallussaan meduusan henkeä. Phantom Beast Generalit tuhosivat Jellican hänen yritettyään käyttää heitä Dai Shin tuhoamiseen. Äänenä toimi Elisabeth Easther. 
*;Grizzaka: Maan overlordi, joka piti hallussaan harmaakarhun henkeä. Vaikka Dai Shi ei häneen luottanutkaan, lähettivät Jellica ja Carnisoar Camillen herättämään Grizzakan vastapainona rangereiden saamille Jungle Master -voimille. Grizzaka tuhoutui myöhemmin Rhino Steel Zordin, Jungle Masterin henkien ja Susihengen yhdistettyä voimansa. Äänenä toimi Derek Judge.

;Phantom Beast Generalit
*;Scorch: Phantom Beast Generalien johtaja, joka piti hallussaan sinivihreän lohikäärmeen henkeä. Tuhoutui Caseyn, Lilyn ja Theon yhteistyöllä. Äänenä toimi Mark Wright.
*;Snapper: Piti hallussaan mustan kilpikonnan henkeä. Theo, Lily, R.J, Dominic ja Camille tuhosivat sen. Äänenä toimi Richard Simpson.
*;Whiger: Piti hallussaan valkoisen tiikerin henkeä. Whiger vei Caseyn tiikerihengen todistaakseen uskollisuutensa Dai Shille, mutta joutui myöhemmin Dai Shin epäsuosioon ja menetti *Rinzin*-voimansa. Whiger auttoi Caseytä vapauttamaan muut rangerit ennen kuin haihtui pois. Äänenä toimi Jared Turner.

;Rinshit: Olivat Dai Shin herättämiä, Jiang Shin kaltaisia otuksia, joita hän käytti rivisotilainaan. Ne käyttivät peitsiä aseinaan. Muutamat Rinshit saivat ylennyksiä, jonka jälkeen ne pystyivät muuttumaan Rinshi Beasteiksi. Rinshi Beasteihin kuului muun muassa rukoilijasirkan,biisonin, tuhatjalkaisen, kobran, skorpionin, gekon, konnan, muurahaiskävyn ja ankeriaan henget.

## Zordit

*Power Rangers Jungle Fury*ssa zordit olivat eläinhenkiä, joita rangerit olivat oppineet hallitsemaan. Rangerit pystyivät tarvittaessa päästämään ne vapaaksi, menemään niiden sisään ja ohjaamaan niitä tekemiensä liikkeiden avulla. 

## Jaksot

## Rooleissa

## Lähteet

## Aiheesta muualla
* 
* ''Power Rangers Jungle Fury'' (TVGuide.com)